**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2017.gada 26.septembra noteikumos Nr. 582 „Noteikumi par pašvaldību sadarbības teritorijas civilās aizsardzības komisijām” (VSS-818)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

Datums Nav

Saskaņošanas dalībnieki Tieslietu ministrija, Finanšu ministrija, Aizsardzības ministrija, Veselības ministrija, Vides aizsardzības un reģionālās attīstības ministrija, Latvijas Pašvaldību savienība, Reģionālo attīstības centru apvienība.

Saskaņošanas dalībnieki izskatīja šādu ministriju Nav

(citu institūciju) iebildumus

uz sanāksmi vai kuras nav atbildējušas uz Nav

uzaicinājumu piedalīties elektroniskajā saskaņošanā

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
|  | Ministru kabineta noteikumu projekts | **Latvijas Pašvaldību savienība**Grozījumi normatīvajā aktā vairs neparedz sadarbības teritorijas kā pamatojumu civilās aizsardzības (CA) komisiju izveidē, attiecīgi saglabājot iespēju tās izveido tikai atbilstoši administratīvo teritoriju iedalījumam, kas neatbilst Civilās aizsardzības un katastrofas pārvaldīšanas likumā deleģējumam. | **Ņemts vērā** | Ministru kabineta noteikumu projekts paredz pašvaldību sadarbības teritorijas civilās aizsardzības komisiju izveidošanu, ņemot vērā Administratīvo teritoriju un apdzīvoto vietu likuma pārejas noteikumus un tā pielikumu.Ministru kabineta noteikumu projektā nav paredzēts mainīt izmantoto formulējumu – pašvaldību sadarbības teritorijas civilās aizsardzības komisija, jo atbilstoši Administratīvo teritoriju un apdzīvoto vietu likuma pārejas noteikumu 25.punktam atsevišķas pašvaldības - Daugavpils valstspilsētas pašvaldība ar Augšdaugavas novada pašvaldību, Jelgavas valstspilsētas pašvaldība ar Jelgavas novada pašvaldību, Liepājas valstspilsētas pašvaldība ar Dienvidkurzemes novada pašvaldību, Rēzeknes valstspilsētas pašvaldība ar Rēzeknes novada pašvaldību un Ventspils valstspilsētas pašvaldība ar Ventspils novada pašvaldību sadarbosies, veidojot kopīgas sadarbības institūcijas civilās aizsardzības jomā – pašvaldības sadarbības teritorijas civilās aizsardzības komisijas.  |
|  | Ministru kabineta noteikumu projekts un tā pielikums | **Latvijas Pašvaldību savienība**CA komisiju skaita palielināšana no 36 līdz 42 radīs situāciju, ka komisijas netiks nodrošinātas ar valsts institūciju pārstāvniecību, jo tām pietrūkst attiecīgās kapacitātes. | **Ņemts vērā** | Ministru kabineta noteikumu projekts paredz pašvaldību sadarbības teritorijas civilās aizsardzības komisiju izveidošanu, ņemot vērā Administratīvo teritoriju un apdzīvoto vietu likuma pārejas noteikumus un tā pielikumu, respektīvi, no esošām 36 sadarbības teritorijas civilās aizsardzības komisijām tiek izveidotas 37 sadarbības teritorijas civilās aizsardzības komisijas. |
|  | Ministru kabineta noteikumu projekts | **Latvijas Pašvaldību savienība**Pašlaik nav panākta politiska vienošanās par institucionālo CA komisiju pārvaldes modeli, jo pamatojoties uz MK 2020.gada 28.janvārī Valdībā izskatīto informatīvo ziņojumu "Par plānošanas reģionu darbības pilnveidošanu", VARAM sākotnējie priekšlikumi paredz, ka Civilās aizsardzības komisiju izveide varētu būt reģionālajam pārvaldes kompetence. Ņemot vērā augstākminēto jaunu CA komisiju izveide radīs papildus birokrātiskus šķēršļus un finanšu izdevumus, tādējādi ierosinām saglābāt esošo CA komisiju statusu līdz konceptuālajam risinājumam. | **Ņemts vērā** | Ministru kabineta noteikumu projekts paredz pašvaldību sadarbības teritorijas civilās aizsardzības komisiju izveidošanu, ņemot vērā Administratīvo teritoriju un apdzīvoto vietu likuma pārejas noteikumus un tā pielikumu. IEM/VUGD ir runājusi par šo jautājumu ar LPS, kā arī iesniegusi priekšlikumus VARAM konceptuālajam ziņojumam “Par administratīvo reģionu izveidi”, kurā provizoriski tiek paredzēts (pēc attiecīgās nozares normatīvo aktu pieņemšanas), ka administratīvie reģioni varētu veikt iespējamos uzdevumus civilās aizsardzības jomā attiecībā uz plūdu risku mazināšanu, katastrofu pārvaldīšanas koordinēšanu, iedzīvotāju evakuāciju, kā arī civilās aizsardzības un katastrofu pārvaldīšanas mācībām. Turklāt paredzams, ka reģionā un valstpilsētā būtu iespēja nodrošināt atbilstošu kvalitāti gan civilās aizsardzības plānu izstrādei, gan civilās aizsardzības komisiju darba nodrošināšanai, vienlaikus tas ietaupītu valsts institūciju resursus, jo būs nepieciešams mazāk ekspertu, kas deleģējami civilās aizsardzības komisiju sastāvā un attiecīgi civilās aizsardzības plānu neizstrādātu katrs novads, kā arī katrs novads neveidotu savu civilās aizsardzības komisiju. VARAM konceptuālā ziņojumā, lai nodrošinātu reģionālu skatījumu uz civilās aizsardzības pasākumu nodrošināšanu, tiek piedāvāts civilās aizsardzības uzdevumus reģiona ietvaros sadalīt starp administratīvajiem reģioniem un pašvaldībām, administratīvajiem reģioniem, piemēram, nosakot, ka nākotnē tiek veidoti administratīvā reģiona civilās aizsardzības komisijas, kas darbojas reģiona teritorijas ietvaros, neietverot valstspilsētas teritoriju (civilās aizsardzības komisijas veido tikai valstspilsētas un administratīvie reģioni); un ka nākotnē tiek izstrādāti administratīvā reģiona civilās aizsardzības plāni, kas attiecināms uz reģiona teritoriju, neietverot valstspilsētas teritoriju (pašvaldības vai sadarbības teritorijas civilās aizsardzības plāni tiek aizstāti ar valstspilsētu civilās aizsardzības plāniem un administratīvo reģionu civilās aizsardzības plāniem). |
|  | Ministru kabineta noteikumu projekts un tā pielikums | **Vides aizsardzības un reģionālās attīstības ministrija**Noteikumu projekta 1.3.apakšpunktā Ministru kabineta 2017.gada 26.septembra noteikumu Nr.582 "Noteikumi par pašvaldību sadarbības teritorijas civilās aizsardzības komisijām" (turpmāk – Noteikumi Nr.582) 2.punktu paredzēts izteikt šādā redakcijā: "2. Komisijas tiek veidotas atbilstoši administratīvo teritoriju iedalījumam". Vēršam uzmanību, ka minētajā 1.3.apakšpunkta redakcijā piedāvātais formulējums "atbilstoši administratīvo teritoriju iedalījumam" ir neprecīzs un var būt maldinošs, līdz ar to tā vietā aicinām lietot no Administratīvo teritoriju un apdzīvoto vietu likuma (turpmāk – Likums) normām izrietošu formulējumu "atbilstoši administratīvi teritoriālajam iedalījumam". | **Ņemts vērā** | Ministru kabineta noteikumu projekts paredz pašvaldību sadarbības teritorijas civilās aizsardzības komisiju izveidošanu, ņemot vērā Administratīvo teritoriju un apdzīvoto vietu likuma pārejas noteikumus un tā pielikumu. Ministru kabineta noteikumu projekts precizēts, iekļaujot pielikumu, kurā noteiktas sadarbības teritoriju civilās aizsardzības komisijas un tajā ietilpstošās administratīvās teritorijas (atbilstoši administratīvi teritoriālajam iedalījumam).  |
|  | Ministru kabineta noteikumu projekts un tā pielikums | **Vides aizsardzības un reģionālās attīstības ministrija**Vienlaikus aicinām pārskatīt Noteikumu Nr.582 2.punkta regulējumu pēc būtības, ņemot vērā, ka formulējums "atbilstoši administratīvi teritoriālajam iedalījumam" nozīmē, ka civilās aizsardzības komisijas būtu jāveido katrā valstspilsētas pašvaldībā un novada pašvaldībā, tādējādi nepieļaujot iespēju veidot sadarbības teritorijas, piemēram, valstspilsētas un tai piegulošā novada ietvaros. Vēršam uzmanību, ka saskaņā ar Likuma Pārejas noteikumu 25.punktu, lai nodrošinātu administratīvi teritoriālās reformas mērķu sasniegšanu, pēc 2021.gada 1.jūlija Daugavpils valstspilsētas pašvaldība ar Augšdaugavas novada pašvaldību, Jelgavas valstspilsētas pašvaldība ar Jelgavas novada pašvaldību, Liepājas valstspilsētas pašvaldība ar Dienvidkurzemes novada pašvaldību, Rēzeknes valstspilsētas pašvaldība ar Rēzeknes novada pašvaldību un Ventspils valstspilsētas pašvaldība ar Ventspils novada pašvaldību sadarbojas ilgtspējīgas attīstības stratēģijas un attīstības programmas izstrādē un izveido kopīgas sadarbības institūcijas šādās jomās: civilā aizsardzība, izglītība un atkritumu apsaimniekošana. | **Ņemts vērā** | Ministru kabineta noteikumu projekts paredz pašvaldību sadarbības teritorijas civilās aizsardzības komisiju izveidošanu, ņemot vērā Administratīvo teritoriju un apdzīvoto vietu likuma pārejas noteikumus un tā pielikumu. Ministru kabineta noteikumu projekts precizēts, iekļaujot pielikumu, kurā noteiktas sadarbības teritoriju civilās aizsardzības komisijas un tajā ietilpstošās administratīvās teritorijas. Ministru kabineta noteikumu projektā ņemti vērā Administratīvo teritoriju un apdzīvoto vietu likuma Pārejas noteikumu 25.punkts, kurā, lai nodrošinātu administratīvi teritoriālās reformas mērķu sasniegšanu, pēc 2021.gada 1.jūlija Daugavpils valstspilsētas pašvaldība ar Augšdaugavas novada pašvaldību, Jelgavas valstspilsētas pašvaldība ar Jelgavas novada pašvaldību, Liepājas valstspilsētas pašvaldība ar Dienvidkurzemes novada pašvaldību, Rēzeknes valstspilsētas pašvaldība ar Rēzeknes novada pašvaldību un Ventspils valstspilsētas pašvaldība ar Ventspils novada pašvaldību sadarbojas un tajā skaitā veido kopīgas sadarbības institūcijas civilās aizsardzības jomā – veidojot sadarbības teritoriju civilās aizsardzības komisijas.  |
|  | Ministru kabineta noteikumu projekts un tā pielikums | **Vides aizsardzības un reģionālās attīstības ministrija**Ievērojot iepriekš minēto, aicinām pārskatīt Noteikumu projekta 1.3.apakšpunktā ietvertā Noteikumu Nr.582 2.punkta formulējumu. Gadījumā ja, ar Noteikumu projektu ir paredzēts arī turpmāk pieļaut pašvaldību sadarbības teritorijas izveidi civilās aizsardzības jomā, kā tas izriet no Noteikumu projekta 1.11.apakšpunkta, šāds regulējums ir jāparedz Noteikumu projektā (piemēram, saglabājot un izsakot jaunā redakcijā Noteikumu Nr.582 pielikumu vai arī norādot izņēmuma gadījumus, kuros atsevišķas pašvaldības arī pēc administratīvi teritoriālās reformas īstenošanas varēs sadarboties civilās aizsardzības komisijas veidošanā). | **Ņemts vērā** | Ministru kabineta noteikumu projekts paredz pašvaldību sadarbības teritorijas civilās aizsardzības komisiju izveidošanu, ņemot vērā Administratīvo teritoriju un apdzīvoto vietu likuma pārejas noteikumus un tā pielikumu. Noteikumu projektā izstrādāts jauns pielikums.Papildus tam, IEM/VUGD ir iesniegusi priekšlikumus VARAM konceptuālajam ziņojumam “Par administratīvo reģionu izveidi”, kurā provizoriski tiek paredzēts (pēc attiecīgās nozares normatīvo aktu pieņemšanas), ka administratīvie reģioni varētu veikt iespējamos uzdevumus civilās aizsardzības jomā attiecībā uz plūdu risku mazināšanu, katastrofu pārvaldīšanas koordinēšanu, iedzīvotāju evakuāciju, kā arī civilās aizsardzības un katastrofu pārvaldīšanas mācībām. Turklāt paredzams, ka reģionā un valstpilsētā būtu iespēja nodrošināt atbilstošu kvalitāti gan civilās aizsardzības plānu izstrādei, gan civilās aizsardzības komisiju darba nodrošināšanai, vienlaikus tas ietaupītu valsts institūciju resursus, jo būs nepieciešams mazāk ekspertu, kas deleģējami civilās aizsardzības komisiju sastāvā un attiecīgi civilās aizsardzības plānu neizstrādātu katrs novads, kā arī katrs novads neveidotu savu civilās aizsardzības komisiju. VARAM konceptuālā ziņojumā, lai nodrošinātu reģionālu skatījumu uz civilās aizsardzības pasākumu nodrošināšanu, tiek piedāvāts civilās aizsardzības uzdevumus reģiona ietvaros sadalīt starp administratīvajiem reģioniem un pašvaldībām, administratīvajiem reģioniem, piemēram, nosakot, ka nākotnē tiek veidoti administratīvā reģiona civilās aizsardzības komisijas, kas darbojas reģiona teritorijas ietvaros, neietverot valstspilsētas teritoriju (civilās aizsardzības komisijas veido tikai valstspilsētas un administratīvie reģioni); un ka nākotnē tiek izstrādāti administratīvā reģiona civilās aizsardzības plāni, kas attiecināms uz reģiona teritoriju, neietverot valstspilsētas teritoriju (pašvaldības vai sadarbības teritorijas civilās aizsardzības plāni tiek aizstāti ar valstspilsētu civilās aizsardzības plāniem un administratīvo reģionu civilās aizsardzības plāniem). |
|  | Ministru kabineta noteikumu projekta anotācija | **Tieslietu ministrija**No anotācijā sniegtās informācijas izriet, ka ar šo projektu Ministru kabineta 2017.gada 26.septembra noteikumos Nr.582 "Noteikumi par pašvaldību sadarbības teritorijas civilās aizsardzības komisijām" (turpmāk – MK noteikumi Nr. 582) paredzēts veikt tehniskus grozījumus atbilstoši Administratīvo teritoriju un apdzīvoto vietu likuma pielikumam. Tomēr pretēji anotācijā sniegtajai informācijai projekts paredz grozīt MK noteikumus Nr. 582 pēc būtības. Proti, projekts paredz, ka ar 2021. gada 1. jūliju (dienā, kad atbilstoši Administratīvo teritoriju un apdzīvoto vietu likuma pārejas noteikumu 2. punktam būtu jānotiek pirmajai pašvaldības domes sēdei) katrā pašvaldībā jābūt izveidotai civilās aizsardzības komisijai (turpmāk – komisija). Lai arī daudzās jau izveidotajās komisijās sastāvs, iespējams, nemainīsies (ja esošo pašvaldību sadarbību teritorija sakrīt ar administratīvi teritoriālās reformas rezultātā izveidotajām pašvaldībām), atsevišķās pašvaldībās tomēr būs nepieciešams izveidot jaunu komisiju. Piemēram, šobrīd Jelgavas sadarbības teritorijas komisijā ietilpst Jelgavas pilsēta, Jelgavas novads un Ozolnieku novads, taču atbilstoši projekta 1.3. apakšpunktā paredzētajam grozījumam vienas komisijas vietā būs jāizveido divas – Jelgavas valstspilsētas pašvaldības komisija un Jelgavas novada pašvaldības komisija. Savukārt no projekta anotācijā sniegtās informācijas varētu izdarīt secinājumu, ka projekts neradīs nekādu ietekmi.Vēršam uzmanību, ka anotācijas uzdevums ir informēt lēmuma pieņēmējus un ieinteresētās puses par sekām un ietekmi, ko radīs projekts.[[1]](#footnote-1) Tā kā anotācijā sniegtā informācija nerada pārliecību, ka projekta iespējamā ietekme ir pietiekami izvērtēta, Tieslietu ministrija nevar atbalstīt projekta tālāku virzību. | **Ņemts vērā** | Ministru kabineta noteikumu projektā nav paredzēts mainīt izmantoto formulējumu – pašvaldību sadarbības teritorijas civilās aizsardzības komisija, jo atbilstoši Administratīvo teritoriju un apdzīvoto vietu likuma pārejas noteikumu 25.punktam atsevišķas pašvaldības - Daugavpils valstspilsētas pašvaldība ar Augšdaugavas novada pašvaldību, Jelgavas valstspilsētas pašvaldība ar Jelgavas novada pašvaldību, Liepājas valstspilsētas pašvaldība ar Dienvidkurzemes novada pašvaldību, Rēzeknes valstspilsētas pašvaldība ar Rēzeknes novada pašvaldību un Ventspils valstspilsētas pašvaldība ar Ventspils novada pašvaldību sadarbosies, veidojot kopīgas sadarbības institūcijas civilās aizsardzības jomā – pašvaldības sadarbības teritorijas civilās aizsardzības komisijas. Savukārt atbilstoši Civilās aizsardzības un katastrofas pārvaldīšanas likuma 11.panta devītajai daļai, ja sadarbības teritoriju veido vairākas pašvaldības, tad sadarbības teritorijas civilās aizsardzības komisijas priekšsēdētājs ir pēc iedzīvotāju skaita lielākās pašvaldības domes priekšsēdētājs vai arī tas pašvaldības domes priekšsēdētājs, kuru ar vienkāršu balsu vairākumu ir ievēlējuši pārējo pašvaldību domju priekšsēdētāji, bet viņa vietnieki ir pārējo pašvaldību domju priekšsēdētāji un šā likuma 10.panta pirmās daļas 6.punktā minētā Valsts ugunsdzēsības un glābšanas dienesta amatpersona. Vienlaikus Ministru kabineta noteikumu projekts 23.punkts paredz, ka, ai noteiktu komisijas priekšsēdētāju, Valsts ugunsdzēsības un glābšanas dienesta amatpersona, kas atbilstoši Civilās aizsardzības un katastrofas pārvaldīšanas likumam ir norīkota darbam komisijā, pēc 2021.gada 1.jūlija organizē pirmo komisijas sēdi, uzaicinot attiecīgo sadarbības teritorijas pašvaldības domju priekšsēdētājus. Notikumu projektā iekļauts jauns pielikums, kurā noteiktas sadarbības teritoriju civilās aizsardzības komisijas un tajās ietilpstošas administratīvās teritorijas.Atbilstoši precizēta Ministru kabineta noteikumu projekta anotācija. |
|  | Ministru kabineta noteikumu projekts un tā anotācija | **Tieslietu ministrija**Saskaņā ar Civilās aizsardzības un katastrofas pārvaldīšanas likuma 8. panta otrās daļas 2. punktu likumdevējs Ministru kabinetam ir deleģējis noteikt civilās aizsardzības komisijas izveidošanas kārtību, uzdevumus, tiesības, darba organizāciju un civilās aizsardzības komisijā esošo pašvaldību sadarbības teritoriju. Kaut arī projekta anotācijā tas nav atspoguļots, projekts faktiski paredz svītrot no MK noteikumiem Nr. 582 regulējumu par civilās aizsardzības komisijā esošo pašvaldību sadarbības teritorijām. Tādējādi secināms, ka projektā paredzētie grozījumi nonāk pretrunā ar spēkā esošo pilnvarojumu. Turklāt anotācijā nav skaidrota šādu grozījumu nepieciešamība. Līdz ar to šāds projekts izskatīšanai Ministru kabinetā varētu tikt iesniegts tikai pēc atbilstošiem grozījumiem Civilās aizsardzības un katastrofas pārvaldīšanas likumā. Turklāt anotācijā būtu nepieciešams skaidrojums šādu grozījumu nepieciešamībai. Vienlaikus vēršam uzmanību, ka projektam anotācijas IV sadaļa nav aizpildīta, līdz ar to no anotācijas nav iespējams identificēt ar projektu saistītos tiesību aktu projektus. | **Ņemts vērā** | Ministru kabineta noteikumu projektā paredzētie grozījumi nebūs pretrunā ar spēkā esošo pilnvarojumu no Civilās aizsardzības un katastrofas pārvaldīšanas likuma 8.panta otrās daļas 2. punktā noteiktā deleģējuma. Ministru kabineta noteikumu projektā nav paredzēts mainīt izmantoto formulējumu – pašvaldību sadarbības teritorijas civilās aizsardzības komisija, jo atbilstoši Administratīvo teritoriju un apdzīvoto vietu likuma pārejas noteikumu 25.punktam atsevišķas pašvaldības - Daugavpils valstspilsētas pašvaldība ar Augšdaugavas novada pašvaldību, Jelgavas valstspilsētas pašvaldība ar Jelgavas novada pašvaldību, Liepājas valstspilsētas pašvaldība ar Dienvidkurzemes novada pašvaldību, Rēzeknes valstspilsētas pašvaldība ar Rēzeknes novada pašvaldību un Ventspils valstspilsētas pašvaldība ar Ventspils novada pašvaldību sadarbosies, veidojot kopīgas sadarbības institūcijas civilās aizsardzības jomā – pašvaldības sadarbības teritorijas civilās aizsardzības komisijas. Notikumu projektā iekļauts jauns pielikums, kurā noteiktas sadarbības teritoriju civilās aizsardzības komisijas un tajās ietilpstošas administratīvās teritorijas.Atbilstoši precizēta Ministru kabineta noteikumu projekta anotācija. |
|  | Ministru kabineta noteikumu projekta anotācija | **Tieslietu ministrija**Anotācijā sniegtā informācija nerada pārliecību, ka ir pietiekami izvērtēta šādu grozījumu atbilstošākā spēkā stāšanās kārtība un datums, lai nodrošinātu, ka jaunās pašvaldības šajos noteikumos paredzēto regulējumu varēs pienācīgi izpildīt. Tai skaitā nepieciešams izvērtēt, kā notiks pāreja uz jauno regulējumu pēc šī brīža komisiju darbības izbeigšanas līdz ar jauno komisiju darbības uzsākšanai. | **Ņemts vērā** | Civilās aizsardzības un katastrofas pārvaldīšanas likuma 11.panta devītajā daļa nosaka, ka, ja sadarbības teritoriju veido vairākas pašvaldības, tad sadarbības teritorijas civilās aizsardzības komisijas priekšsēdētājs ir pēc iedzīvotāju skaita lielākās pašvaldības domes priekšsēdētājs vai arī tas pašvaldības domes priekšsēdētājs, kuru ar vienkāršu balsu vairākumu ir ievēlējuši pārējo pašvaldību domju priekšsēdētāji, bet viņa vietnieki ir pārējo pašvaldību domju priekšsēdētāji un šā likuma 10.panta pirmās daļas 6.punktā minētā Valsts ugunsdzēsības un glābšanas dienesta amatpersona. Vienlaikus Ministru kabineta noteikumu projekts 23.punkts paredz, ka, ai noteiktu komisijas priekšsēdētāju, Valsts ugunsdzēsības un glābšanas dienesta amatpersona, kas atbilstoši Civilās aizsardzības un katastrofas pārvaldīšanas likumam ir norīkota darbam komisijā, pēc 2021.gada 1.jūlija organizē pirmo komisijas sēdi, uzaicinot attiecīgo sadarbības teritorijas pašvaldības domju priekšsēdētājus. Notikumu projektā iekļauts jauns pielikums, kurā noteiktas sadarbības teritoriju civilās aizsardzības komisijas un tajās ietilpstošas administratīvās teritorijas.Atbilstoši precizēta Ministru kabineta noteikumu projekta anotācija. |
|  | Ministru kabineta noteikumu projekta anotācija | **Tieslietu ministrija**Spriežot pēc projekta anotācijā ietvertās informācijas, Latvijas Pašvaldību savienība nav bijusi iesaistīta projekta izstrādē. Tomēr, tā kā projektā ietvertais regulējums tiešā veidā skar pašvaldības, Tieslietu ministrijas ieskatā projekta tālāka virzība nav atbalstāma, kamēr nav noskaidrots Latvijas Pašvaldību savienības viedoklis par projektā paredzētajiem grozījumiem un to iespējamo ietekmi uz pašvaldībām. | **Ņemts vērā** | Latvijas pašvaldību savienība un Latvijas lielo pilsētu asociācija ir sniegušas viedokli (atzinumu) par Ministru kabineta noteikumu projektu.  |
|  | Ministru kabineta noteikumu projekta 1.1.apakšpunkts | **Tieslietu ministrija (07.05.2021)**Lūdzam svītrot projekta 1.1.apakšpunktā paredzēto grozījumu, jo amatpersonu, kas pilda komisijas priekšsēdētāja funkcijas, ir noteicis pats likumdevējs Civilās aizsardzības un katastrofas pārvaldīšanas likuma 11. panta devītajā daļā. Tādēļ projekta 1.1. apakšpunktā paredzētais grozījums ir lieks. | **Ņemts vērā** | Svītrots Ministru kabineta noteikumu projekta 1.1.apakšpunkts.  |
|  | Ministru kabineta noteikumu projekta 1.2.apakšpunkts | **Tieslietu ministrija (07.05.2021)**Lūdzam svītrot projekta 1.2.apakšpunktā paredzēto grozījumu, jo tas padarīs grozāmo noteikumu 8. punktu mazāk skaidru, proti, nebūs saprotams, kas ir domāts ar "attiecīgo pašvaldību", ja komisiju veido vairākas pašvaldības sadarbības teritorijas ietvaros. | **Ņemts vērā** | Svītrots Ministru kabineta noteikumu projekta 1.2.apakšpunkts |
|  | Ministru kabineta noteikumu projekta 1.4.apakšpunkts (tagad 2.punkts) | **Tieslietu ministrija (07.05.2021)**Tā kā anotācijā nav sniegts pamatojums, kādēļ tiek svītrots grozāmo noteikumu 15.punkts, lūdzam papildināt anotāciju ar atbilstošu pamatojumu. | **Ņemts vērā** | Ministru kabineta noteikumu projekta anotācijā sniegts skaidrojums par Ministru kabineta noteikumu 15.punkta svītrošanu, papildinot anotācijas I sadaļas 2. punktu ar jaunu rindkopu (ceturtā un piektā rindkopa). |
|  | Ministru kabineta noteikumu projekta anotācija | **Tieslietu ministrija (07.05.2021)**Anotācijas I sadaļas 2.punktā norādīts, ka projekts arī paredz, ka līdz jaunas komisijas izveidošanai komisijas uzdevumus veic pašvaldību civilās aizsardzības komisijas. Vēršam uzmanību, ka šāds regulējums projektā nav paredzēts. | **Ņemts vērā** | Precizēta Ministru kabineta noteikumu projekta anotācijas I sadaļas 2. punkts – pēdējā rindkopa, aizstājot vārdus “Noteikumu projekts” ar vārdu “MK Noteikumi Nr.582”. |
|  | Ministru kabineta noteikumu projekta anotācija | **Tieslietu ministrija (07.05.2021)**Lūdzam precizēt anotācijas VII sadaļas 1.punktā sniegto informāciju, jo šā projekta īstenošanā būs iesaistīts ne tikai Valsts ugunsdzēsības un glābšanas dienests, bet arī pašvaldības. | **Ņemts vērā** | Precizēta Ministru kabineta noteikumu projekta anotācijas VII sadaļas 1.punkts, ka projekta īstenošanā būs iesaistītas arī pašvaldības. |
| **Priekšlikumi** |
|  | Ministru kabineta noteikumu 6.punkts | **Latvijas lielo pilsētu asociācija**Priekšlikums 6.punktu izteikt atbilstoši Civilās aizsardzības un katastrofu pārvaldības likuma 7.panta ceturtajai daļai šādā redakcijā: “6. Komisijas priekšsēdētājs, kurš ir attiecīgās pašvaldības domes priekšsēdētājs, no pašvaldības nodarbināto vidus ieceļ komisijas sekretāru.” | **Nav ņemts vērā** | Ministru kabineta noteikumu 6.punkts tiek atstāts esošajā redakcijā: “6. Komisijas sekretāru ieceļ komisijas priekšsēdētājs no viņa pārstāvētās pašvaldības nodarbināto vidus.” Pamatojumu skatīt izziņas 11.punktā. |
|  | Ministru kabineta noteikumu 8.punkts | **Latvijas lielo pilsētu asociācija**Priekšlikums 8.punktu izteikt šādā redakcijā: “8. Šo noteikumu 7.punktā minētās institūcijas vai komersanti pēc attiecīgās pašvaldības pieprasījuma nodrošina pārstāvja deleģēšanu darbam komisijā, kā arī pārstāvja darbu komisijā.” | **Nav ņemts vērā** | Ministru kabineta noteikumu 8.punkts tiek atstāts esošajā redakcijā: “8. Šo noteikumu 7.punktā minētās institūcijas vai komersanti pēc komisijas priekšsēdētāja pārstāvētās pašvaldības pieprasījuma nodrošina pārstāvja deleģēšanu darbam komisijā, kā arī pārstāvja darbu komisijā.”Pamatojumu skatīt izziņas 12.punktā. |
|  | Ministru kabineta noteikumu 11.5.apakšpunkts | **Latvijas lielo pilsētu asociācija**Priekšlikums 11.5.apakšpunktu izteikt šādā redakcijā: “11.5. koordinēt attiecīgās pašvaldības, citu institūciju vai komersantu uzdevumu izpildi pašvaldības civilās aizsardzības plāna izstrādei.” | **Nav ņemts vērā** | Ministru kabineta noteikumu 11.5.apakšpunkts: “11.5. koordinēt komisijā esošo pašvaldību, citu institūciju vai komersantu uzdevumu izpildi sadarbības teritorijas civilās aizsardzības plāna izstrādei”.Ministru kabineta noteikumu projektā paredzēts, ka atsevišķas sadarbības teritoriju civilās aizsardzības komisijas veido vairākas pašvaldības (administratīvas teritorijas) - Daugavpils valstspilsētas pašvaldība ar Augšdaugavas novada pašvaldību, Jelgavas valstspilsētas pašvaldība ar Jelgavas novada pašvaldību, Liepājas valstspilsētas pašvaldība ar Dienvidkurzemes novada pašvaldību, Rēzeknes valstspilsētas pašvaldība ar Rēzeknes novada pašvaldību un Ventspils valstspilsētas pašvaldība ar Ventspils novada pašvaldību sadarbosies, veidojot kopīgas sadarbības institūcijas civilās aizsardzības jomā – pašvaldības sadarbības teritorijas civilās aizsardzības komisijas.  |
|  | Ministru kabineta noteikumu projekts | **Tieslietu ministrija (07.05.2021)**Ierosinām precizēt projekta punktu numerāciju, jo gadījumā, ja grozījumiem nav paredzēti noslēguma jautājumi, šādos gadījumos atbilstoši pastāvošajai juridiskajai tehnikai grozījumu ievaddaļu nenumurē, savukārt grozījumus numurē kā punktus, nevis apakšpunktus. | **Ņemts vērā** | Precizēta Ministru kabineta noteikumu projekta punktu numerācija, kurā grozījumu ievaddaļa netiek numurēta, bet attiecīgie projekta grozījumi tiek numurēti kā punkti, nevis apakšpunkti. |
|  | Ministru kabineta noteikumu projekta 1.7.apakšpunkts | **Tieslietu ministrija (07.05.2021)**Ierosinām svītrot projekta 1.7.apakšpunktā paredzēto grozījumu, jo tas ir lieks un praksē var radīt sarežģījumus, ja lēmumu par deleģēto amatpersonu dalībai komisijā Valsts ugunsdzēsības un glābšanas dienests pieņems savlaicīgi (vēl pirms 2021. gada 1. jūlija). | **Ņemts vērā** | Ministru kabineta noteikumu projekta 1.7.apakšpunkts ir svītrots, atstājot elastīgāku regulējuma pielietojumu. |

Atbildīgā amatpersona:

Ivars Nakurts

Valsts ugunsdzēsības un glābšanas dienests

Civilās aizsardzības pārvalde

Tālr.: 67075922, 26381159

e-pasts: ivars.nakurts@vugd.gov.lv

1. Ministru kabineta 2009. gada 15. decembra instrukcija Nr. 19 "Tiesību akta projekta sākotnējās ietekmes izvērtēšanas kārtība", 3. punkts. [↑](#footnote-ref-1)